CELEX: 52010PC0412
Language: sl
Date: 2010-07-30
Title: Predlog za SKLEP SVETA IN KOMISIJE o določitvi stališča, ki ga je treba sprejeti v Svetu za sodelovanje EU–Tadžikistan, glede poslovnika

|

52010PC0412

Predlog za SKLEP SVETA IN KOMISIJE o določitvi stališča, ki ga je treba sprejeti v Svetu za sodelovanje EU–Tadžikistan, glede poslovnika  /* KOM/2010/0412 končno - NLE 2010/0226 */  

	[pic] | EVROPSKA KOMISIJA |Bruselj, 30.7.2010COM(2010)412 konč.2010/0226 (NLE)Predlog zaSKLEP SVETA IN KOMISIJEo določitvi stališča, ki ga je treba sprejeti v Svetu za sodelovanje EU–Tadžikistan, glede poslovnika(2010/…/EU, Euratom)OBRAZLOŽITVENI MEMORANDUM(1) Sporazum o partnerstvu in sodelovanju med Evropskima skupnostma in njunimi državami članicami na eni strani in Tadžikistanom na drugi strani je začel veljati 1. januarja 2010.(2) Prvi sestanek Sveta za sodelovanje EU–Tadžikistan v okviru Sporazuma o partnerstvu in sodelovanju je predviden za september ob zasedanju Sveta za zunanje zadeve. Svet za sodelovanje mora na tem prvem sestanku sprejeti svoj poslovnik, ki bo določal njegovo delovanje, vključno s pripravo in organizacijo sestankov. Za opredelitev stališča o tem poslovniku, ki ga bo Svet za sodelovanje sprejel na prvem sestanku, je potreben sklep Sveta in Komisije.2010/0226 (NLE)Predlog zaSKLEP SVETA IN KOMISIJEo določitvi stališča, ki ga je treba sprejeti v Svetu za sodelovanje EU–Tadžikistan, glede poslovnika(2010/…/EU, Euratom)SVET EVROPSKE UNIJE,EVROPSKA KOMISIJA STA –ob upoštevanju Pogodbe o delovanju Evropske unije, zlasti njenih členov 50(2) in 53(1) ter členov 62, 64(2), 79 (2), 91, 100(2), 113, 115, 207 in 211, v povezavi s členom 218,ob upoštevanju predloga Evropske komisije,ob upoštevanju Sklepa Sveta in Komisije z dne 17. novembra 2009 o sklenitvi Sporazuma o partnerstvu in sodelovanju med Evropskima skupnostma in njunimi državami članicami na eni strani ter Republiko Tadžikistan na drugi strani[1] in zlasti člena 2 Sporazuma,ob upoštevanju naslednjega:1.  S členom 77 Sporazuma o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Tadžikistan na drugi strani[2], se ustanovi Svet za sodelovanje.2.  Člen 78(2) tega sporazuma določa, da Svet za sodelovanje določi svoj poslovnik.3.  Člen 79 tega sporazuma določa, da Svetu za sodelovanje pomaga Odbor za sodelovanje.4.  Člen 79 Sporazuma določa, da Svet za sodelovanje v svojem poslovniku določi dolžnosti Odbora za sodelovanje in da lahko nanj prenese svoja pooblastila –SKLENILA:Edini členStališče, ki ga sprejmeta Evropska unija in Evropska skupnost za atomsko energijo v okviru Sveta za sodelovanje, ustanovljenega s členom 77 Sporazuma o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Tadžikistan na drugi strani, glede poslovnika Sveta za sodelovanje in prenosa njegovih pooblastil na Odbor za sodelovanje iz člena 79 Sporazuma o partnerstvu in sodelovanju, temelji na osnutku Sklepa Sveta za sodelovanje, priloženem tem sklepu. Manjše spremembe tega osnutka sklepa se lahko sprejmejo brez nadaljnjih sklepov Sveta in Komisije.V Bruslju, …Za Svet Predsednik | Za Komisijo Catherine ASHTON Podpredsednica Komisije |PRILOGA ISKLEP št. 1 SVETA ZA SODELOVANJE EU–TADŽIKISTANz dne …o sprejetju poslovnikaSVET ZA SODELOVANJE JE –ob upoštevanju Sporazuma o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Tadžikistan na drugi strani (v nadaljnjem besedilu: Sporazum), in zlasti členov 77 in 80 Sporazuma,ob upoštevanju, da je Sporazum začel veljati 1. januarja 2010,SKLENIL:Člen 1PredsedstvoSvetu za sodelovanje izmenično 12 mesecev predsedujeta predsednik Sveta za zunanje zadeve Evropske unije v imenu Evropske unije in njenih držav članic in Evropske skupnosti za atomsko energijo ter predstavnik vlade Tadžikistana. Prvo obdobje se začne na datum prvega sestanka Sveta za sodelovanje in konča 31. decembra 2010.Člen 2SestankiSvet za sodelovanje se sestaja enkrat letno na ministrski ravni. Na zahtevo ene od pogodbenic se lahko skličejo izredni sestanki Sveta za sodelovanje, če se s tem strinjata obe pogodbenici. Če se pogodbenici pisno ne dogovorita drugače, potekajo vsi sestanki Sveta za sodelovanje na običajnem kraju za zasedanja Sveta Evropske unije na datum, o katerem se dogovorita pogodbenici. Sestanke Sveta za sodelovanje skupaj skličeta sekretarja Sveta za sodelovanje v dogovoru s predsednikom.Člen 3ZastopanjeČe se člani Sveta za sodelovanje ne morejo udeležiti sestankov, jih lahko zastopajo zastopniki. Član, ki želi biti zastopan, mora predsedniku sporočiti ime svojega zastopnika pred sestankom, na katerem naj bi bil zastopan. Zastopnik člana Sveta za sodelovanje ima vse pravice zastopanega člana.Člen 4DelegacijeČlane Sveta za sodelovanje lahko spremljajo uradniki. Pred vsakim sestankom je treba predsednika obvestiti o predvideni sestavi delegacije vsake pogodbenice. Svet za sodelovanje lahko na svoje sestanke povabi tudi tretje osebe, da pridobi podatke o posameznih zadevah.Člen 5SekretariatUradnik Generalnega sekretariata Sveta Evropske unije in uradnik misije Tadžikistana v Evropski uniji delujeta skupaj kot sekretarja Sveta za sodelovanje.Člen 6KorespondencaKorespondenca, naslovljena na Svet za sodelovanje, se pošlje predsedniku Sveta za sodelovanje na naslov Generalnega sekretariata Sveta Evropske unije.Oba sekretarja zagotovita, da se korespondenca pošlje predsedniku Sveta za sodelovanje in da se, kadar je primerno, razpošlje drugim članom Sveta za sodelovanje. Razposlana korespondenca se pošlje Generalnemu sekretariatu Komisije, stalnim predstavnikom držav članic in misiji Tadžikistana v Evropski uniji.Sporočila predsednika Sveta za sodelovanje se pošljejo na naslove obeh sekretarjev in se, kadar je to primerno, razpošljejo drugim članom Sveta za sodelovanje na naslove, navedene v drugem odstavku.Člen 7JavnostČe ni določeno drugače, sestanki Sveta za sodelovanje niso javni.Člen 8Dnevni redi sestankov1. Predsednik za vsak sestanek pripravi okvirni dnevni red. Sekretarja Sveta za sodelovanje ga najpozneje 15 dni pred začetkom sestanka pošljeta naslovnikom iz člena 6. Okvirni dnevni red vključuje točke, za katere je predsednik prejel zahtevo po vključitvi na dnevni red najpozneje 21 dni pred začetkom sestanka, čeprav se točke vpišejo v okvirni dnevni red le, če je bila spremljajoča dokumentacija predložena sekretarjema najpozneje na dan razpošiljanja dnevnega reda. Svet za sodelovanje sprejme dnevni red na začetku vsakega sestanka. Poleg točk, ki so že na okvirnem dnevnem redu, se nanj lahko uvrstijo tudi druge točke, če se s tem strinjata obe pogodbenici.2. Predsednik lahko v soglasju z obema pogodbenicama skrajša roke iz prvega odstavka, da se upoštevajo zahteve posameznega primera.Člen 9ZapisnikSekretarja pripravita osnutek zapisnika vsakega sestanka. Splošno pravilo je, da se v zapisniku glede vsake točke na dnevnem redu navedejo:-  dokumentacija, predložena Svetu za sodelovanje;-  izjave, ki se zapišejo na zahtevo enega od članov Sveta za sodelovanje;-  sprejete odločitve in predložena priporočila ter sprejete izjave in sklepi.Osnutek zapisnika se predloži Svetu za sodelovanje v potrditev. Po potrditvi zapisnik podpišejo predsednik in sekretarja. Zapisnik se shrani v arhivu Generalnega sekretariata Sveta Evropske unije, ki je depozitar dokumentov Sveta za sodelovanje. Overjena kopija se pošlje vsakemu od naslovnikov iz člena 6.Člen 10Sklepi in priporočila1. Svet za sodelovanje sprejme sklepe in predloži priporočila na podlagi skupnega dogovora pogodbenic. Svet za sodelovanje lahko sprejme sklepe ali predloži priporočila s pisnim postopkom, če se s tem strinjata obe pogodbenici.2. Priporočila Sveta za sodelovanje v smislu člena 77 Sporazuma o partnerstvu in sodelovanju ter njegovi sklepi se ustrezno naslovijo kot „priporočilo“ ali „sklep“, čemur sledijo zaporedna številka, datum sprejema in opis vsebine. Sklepe in priporočila Sveta za sodelovanje podpiše predsednik in potrdita sekretarja. Sklepi in priporočila se pošljejo vsem naslovnikom iz člena 6 zgoraj. Vsaka pogodbenica se lahko odloči, ali bo sklepe in priporočila Sveta za sodelovanje objavila v svojem uradnem glasilu.Člen 11JezikiUradni jeziki Sveta za sodelovanje so uradni jeziki obeh pogodbenic. Če ni odločeno drugače, Svet za sodelovanje za svoje delovanje uporablja dokumentacijo, pripravljeno v teh jezikih.Člen 12StroškiEvropska unija in Tadžikistan krijeta vsak svoje stroške, ki jih imata zaradi udeležbe na sestankih Sveta za sodelovanje, in sicer stroške osebja, potne stroške in stroške bivanja ter poštne in telekomunikacijske stroške. Stroške za tolmačenje na sestankih, prevajanje in razmnoževanje dokumentov nosi Evropska unija, razen stroškov tolmačenja ali prevajanja v uradni jezik Tadžikistana ali iz njega, ki jih krije Tadžikistan. Druge stroške v zvezi z organizacijo sestankov nosi pogodbenica gostiteljica sestanka.Člen 13Odbor za sodelovanje1. Za pomoč Svetu za sodelovanje pri opravljanju njegovih nalog se ustanovi Odbor za sodelovanje. Sestavljajo ga predstavniki Sveta Evropske unije in predstavniki Evropske komisije na eni strani ter predstavniki vlade Tadžikistana na drugi, navadno na ravni visokih uradnikov.2. Odbor za sodelovanje pripravi sestanke in posvetovanja Sveta za sodelovanje, izvaja sklepe Sveta za sodelovanje, kadar je to primerno, ter na splošno zagotavlja kontinuiteto partnerstva in pravilno delovanje Sporazuma. Obravnava vsako zadevo, ki jo nanj naslovi Svet za sodelovanje, in vsako drugo zadevo, ki se lahko pojavi med praktičnim izvajanjem Sporazuma. Svetu za sodelovanje predloži v sprejetje predloge ali morebitne osnutke sklepov/priporočil.3. Če Sporazum o partnerstvu in sodelovanju navaja obveznost ali možnost posvetovanja, lahko tako posvetovanje poteka v Odboru za sodelovanje. Posvetovanje se lahko nadaljuje v Svetu za sodelovanje, če se pogodbenici s tem strinjata.4. Poslovnik Odbora za sodelovanje je priložen temu sklepu.VZa Svet za sodelovanjePredsednikPRILOGAPoslovnik Odbora za sodelovanjeČlen 1PredsedstvoOdboru za sodelovanje izmenično 12 mesecev predsedujeta predstavnik Evropske Komisije v imenu Evropske unije in njenih držav članic in Evropske skupnosti za atomsko energijo ter predstavnik vlade Tadžikistana. Prvo obdobje se začne na datum prvega sestanka Sveta za sodelovanje in konča 31. decembra 2010.Člen 2SestankiOdbor za sodelovanje se sestane, kadar to zahtevajo okoliščine, z dogovorom pogodbenic. Sestanki Odbora za sodelovanje potekajo ob času in na kraju, o katerem se dogovorita obe pogodbenici. Sestanke Odbora za sodelovanje skliče predsednik.Člen 3DelegacijePred vsakim sestankom je treba predsednika obvestiti o predvideni sestavi delegacije vsake pogodbenice.Člen 4SekretariatUradnik Evropske komisije in uradnik tadžikistanske vlade skupaj delujeta kot sekretarja Odbora za sodelovanje. Vsa sporočila za predsednika Odbora za sodelovanje in od njega, določena s tem sklepom, se pošljejo sekretarjema Odbora za sodelovanje ter sekretarjema in predsedniku Sveta za sodelovanje.Člen 5JavnostČe ni določeno drugače, sestanki Odbora za sodelovanje niso javni.Člen 6Dnevni redi sestankov1. Predsednik za vsak sestanek pripravi okvirni dnevni red. Sekretarja Odbora za sodelovanje ga najpozneje 15 dni pred začetkom sestanka pošljeta naslovnikom iz člena 4. Okvirni dnevni red vključuje točke, za katere je predsednik prejel zahtevo po vključitvi na dnevni red najpozneje 21 dni pred začetkom sestanka, čeprav se točke vpišejo v okvirni dnevni red le, če je bila spremljajoča dokumentacija predložena sekretarjema najpozneje na dan razpošiljanja dnevnega reda. Odbor za sodelovanje lahko na svoje sestanke povabi strokovnjake, da pridobi podatke o določenih zadevah. Odbor za sodelovanje sprejme dnevni red na začetku vsakega sestanka. Poleg točk, ki so že na okvirnem dnevnem redu, se nanj lahko uvrstijo tudi druge točke, če se s tem strinjata obe pogodbenici.2. Predsednik lahko v soglasju z obema pogodbenicama skrajša časovne roke iz prvega odstavka, da se upoštevajo zahteve posameznega primera.Člen 7ZapisnikZa vsak sestanek se pripravi zapisnik, ki temelji na predsednikovem povzetku sklepov, ki jih sprejme Odbor za sodelovanje. Ko ga potrdi Odbor za sodelovanje, zapisnik podpišejo predsednik in sekretarja, nato ga obe pogodbenici arhivirata. Izvod zapisnika se pošlje vsem naslovnikom iz člena 4.Člen 8Sklepi in priporočilaV posebnih primerih, ko je Odbor za sodelovanje v skladu s členom 79 Sporazuma o partnerstvu in sodelovanju pooblaščen za sprejemanje sklepov/predlaganje priporočil, se ti akti naslovijo kot „priporočilo“ oziroma „sklep“, čemur sledijo zaporedna številka, datum sprejetja in opis vsebine. Sklepi in priporočila se sprejmejo z medsebojnim dogovorom pogodbenic. Odbor za sodelovanje lahko sprejme sklepe ali predloži priporočila s pisnim postopkom, če se s tem strinjata obe pogodbenici. Sklepe in priporočila Odbora za sodelovanje podpiše predsednik, potrdita jih sekretarja, potem pa se pošljejo naslovnikom iz člena 4 tega poslovnika. Vsaka pogodbenica se lahko odloči, ali bo sklepe in priporočila Odbora za sodelovanje objavila v svojem uradnem glasilu.Člen 9StroškiEvropska unija in Tadžikistan krijeta vsak svoje stroške, ki jih imata zaradi udeležbe na sestankih Odbora za sodelovanje, in sicer stroške osebja, potne stroške in stroške bivanja ter poštne in telekomunikacijske stroške. Stroške za tolmačenje na sestankih, prevajanje in razmnoževanje dokumentov nosi Evropska unija, razen stroškov tolmačenja ali prevajanja v uradni jezik Tadžikistana ali iz njega, ki jih krije Tadžikistan. Druge stroške v zvezi z organizacijo sestankov nosi pogodbenica gostiteljica sestanka.Člen 10Pododbori in posebne skupineOdbor za sodelovanje lahko oblikuje pododbore ali posebne skupine, ki delujejo pod njegovo pristojnostjo in mu poročajo po vsakem od svojih sestankov. Odbor za sodelovanje se lahko odloči, da bo razpustil obstoječe pododbore ali skupine, določil ali spremenil njihove pristojnosti in naloge ali vzpostavil dodatne pododbore ali skupine za pomoč pri opravljanju njegovih nalog. Ti pododbori in skupine nimajo nobenih pristojnosti za odločanje.[1] UL L 350, 29.12.2009, str. 1.[2] UL L 350, 29.12.2009, str. 3.